
Kedves Gyerekek! 


Vidám levél érkezett Hajdúnánásról, Fekete 
Zsoltitól: 


Sok gyerek küld nekünk rajzokat. Így azok 
is beszámolhatnak élményeikről, akik még nem 
tudnak írni. Mi megértjük, amit a papírra vará- 
zsoltok. Tudjuk, sokan szeretnétek viszontlátni 
rajzotokat a lapban, úgy, ahogyan Zsolti és test- 
vérei. Szívesen megjelentetnénk valamennyi 
rajzot, de sajnos kevés a hely. 


Ma két érdekes képet választottunk ki : Nagy 
Kristófét és Ujlaki Gergelyét. Mindkettőjük 
szülei külföldön (más országban) dolgoznak egy 
ideig; magukkal vitték a gyerekeket is. 

Kristóf Hamburgban és az Északi-tengeren 
csodálja a hajókat. Le is rajzolt.nekünk egy ha- 
lászhajót. 


Mt ztló 
Gergely éppen ellenkező irányba, délre uta- 
zott. Az algériai sivatagban ül egy teve hátán. 


Köszönjük, hogy lerajzolták, amit láttak! 
Szép, tavaszi időt, jókedvet kívánunk min- 
den kedves olvasónknak! 


Dörmögőék 


Márciusi számunk rejtvényeinek he- 
lyes megfejtése: 

A fényképen egy pamutgombolyag 
részlete látható. 

Kitalálós című rejtvényünkben azt 
kérdeztük, mit rejtett el Zsiga és Zsó- 
ka a terítő alá. A két tárgy: labda és 
egy mozdony. 

A virágok közül a nárcisz, a tulipán 
és a liliom kerti virágok. 

A csigák helyes sorrendje: legna- 
gyobb a nap jelű csiga, utána következik 
a vitorláshajó, a szív, a virág és a három- 
szög jelű csiga. 

Jutalmat nyertek: Baran János, Bán- 
hegyi Anna és Gergely, Branna Eszter, 
Kiss Ildikó, Budapest — Bogyó Judit, 
Mezőgyán — Cúth Emese, Komarno — 
Csordás Katalin, Nagyoroszi — Hegedűs 
Ildikó és Ágnes, Balmazújváros — Hege- 
dűs Peti, Debrecen — Homoki Attila, 
Füzesgyarmat — Imre Viktória, Kétér- 
köz — Kőszegi Ágoston, Pécs — Lengyel 
Orsolya, Oroszlány — Molnár Edit, Du- 
naharaszti — Mózes Zoltán, Csobánka 
— Petrovszki Péter, Békéscsaba — Stefik 
Melinda, Pincehely — Szabó Anita és 
Ákos, Dunaszeg — Tóth Tünde, János- 
somorja — Vigh János, Gyula — Zentai 


Ádám, Bécs —  Peremartongyártelepi 
Óvoda — Általános Iskola 1. a osztálya, 
Sopron. 


MEGSÚGJUK, hogy következő 
számunkban bemutatjuk a tövisszúró 
gébicset. 


MADÁR ESZTER rajzai 


NAGY KATALIN 


KEGLONKÉ 11 


Mennyi óriás! 


Puha csöndben, félhomályban feküdtem a k 
ágyamban. Szuszogtam. És szoptam az Mg 
Előbb csak egyet, aztán kettőt. Gondoltam 

jobb lesz, ha a másik kezemet is szopogator 
egy kicsit. De sehogyse találtam vele a számat, 
sőt az egyik kezem is kicsúszott. Kezdhettem 
elölről! Ásítottam egy picit. Érdekes, ez akkor 


is sikerült, ha nem akartam. Nagyon jól éreztem A; 


magam, mondhatom. 
Es akkor megérkeztek a rokonok. Azért nr 
tek, hogy megismerjenek engem. Odaállta 


ágyam mellé sorba: az egyik nagymamám és". 


a másik nagymamám. Az egyik nagypapámiés 


a másik nagypapám. És dédike. Apu már , ottgjj 


volt. Anyu be se fért a szobába. 

Mennyi óriás! 

Rémülten néztem őket. Síráshoz készülőd- 
tem. Talán akkor elmennek. Tévedtem. Az 
egyik nagypapám tapsolt. Összerezzentem. Az 
egyik nagyanyám énekelni kezdett, hogy meg- 
nyugodjak. A másik nagyanyám cuppogott, 
hogy őrá nézzek. A másik nagypapám fütyült, 
hogy elhódítson. Dédike puszit dobott. 

Én egyáltalán nem jutottam szóhoz. Meg se 
próbáltam sírni, úgyse hallják ebben a hangza- 
varban! 

Akkor az egyik nagypapám előrántott a háta 

Kont Kisebb 
fok nag főbb, it. én. e 


mggprt. B bé: Ham rokon-val 
s-m ó-játék. 


) Fején 
— Megijedt —, mondta anyukám az tjtóból. 
zi is éppen ezt mondtam. 

— Talán hagyjuk magára —, ajánlotta anyu- 
kám; meg én is. 

Akkor a rokonok átmentek a nagyszobába. 
Koccintottak az egészségemre. Anyukám visz- 
szaszökött egy percre. És megsimogatta a feje- 
met. 


KOLTAI ÉVA rajzai 


Legjobban annak örültem, ha anyukám felvette 
a kékpettyes, fehér köpenyét. Tudtam, hogy 
szopás következik. 


Ld 4 


Azt se bántam, ha előzőleg letörülte olajos 
vattával az arcomat. Pedig utáltam a vattát. 
Csiklandozta az orromat. A tisztábatevést ilyen- 
kor lassúnak találtam. Segítettem, hogy jobban 
haladjunk: picit megfordultam, megemeltem 
a fenekem. Amikor elkészültünk, anyukám át- 


karolt és leültünk a fotelba. Kigombolta a pöty- 
työs köpenyét és én végre szophattam. Eleinte 
nagyokat kortyoltam, majd megfulladtam, úgy 
igyekeztem. Aztán megnyugodtam. Jól elfész- 
kelődtem anyukám karjában, rátettem a tenye- 
rem a bőrére, és szép nyugodtan szívtam a tejet. 
Közben csak néztem-néztem anyukámat, ő meg 
engem, és sose untuk meg. 


Egyszer apukám bejött a szobába és kérde- 
zett valamit. Akkor én abbahagytam a szopást, 
Sdafordultam hozzá, hogy ez meg miféle szo- 
kád Apukám nevetett és kiment. Ő is tudta, 

bogy a szopás a kettőnk titka: anyué meg az 
enyém. 

Egyszer meg a pöttyös ruha jól becsapott! 

Éreztem, hogy éhes vagyok, szóltam is. Anyu- 
kám máris törülte az arcomat olajos vattával. 
Kibontotta a pólyát. Akkor vette észre, hogy 
nincs ott a száraz pelenka. Aznap nagyobb volt 
a fogyasztás! Kiszaladt érte a fürdőszobába. Én 
szép türelmesen vártam. Nézelődtem. És akkor 
a heverő végében megláttam a pöttyös ruhát. 
Addig, addig igyekeztem, amíg sikerült odagu- 
rulnom. Elkezdtem nyalogatni, és csak csodál- 
koztam, hová lett belőle az anyukám? 

Akkor ért vissza a pelenkával. Meglepődött, 
amikor meglátta, mit csinálok. Megijedt. Aztán 
nevetett. És gyorsan felvette a pöttyös ruhát, 
és kezdődhetett a szoptatás. 


ENYEDI GYÖRGY 


An görbe orrú törpe 
FECSKE CSABA 


Birka-firka 


Ezt a firkát 
birka írta. 
Írta, míg az 
irka bírta. 
Míg a birka 
bírta: Írta. 
Így készült a 
birka-firka. 


Volt egyszer egy törpe, 
orra nem volt görbe, 
de a csacsi törpe 

azt hitte, hogy görbe. 
Székre állt a törpe, 
bámult a tükörbe, 

s látta ám a törpe: 
orra nem is görbe. 
Hej! Örült a törpe, 
táncolt, forgott körbe, 
s lepottyant a földre, 
s egy cseppet se görbe 
orrát jajj! betörte, 
s azóta a törpe 
orra bizony görbe. 


S01I KLAKA rajzai 


KOPRÉ JÓZSEF 


Építettem sárból, — házat, 
mellé meg egy Lángosgyárat. 
Azt is sárból építettem 

ezzel a két kis kezemmel. 
Sár az ajtó, sár az ablak, 
elöl Sárkutyák ugatnak. 

És akik ott sorban állnak, 
mind a Sárlángosra várnak. 
Sár a kocsi, sár a kosár, 

ez a Sár-gyár, Sárosdon áll. 
Sárosdon, a játszótéren 
minden reggel meg is nézem. 
És, ha építek egy várat, — 
eladom a Lángosgyárat. . . 


JANICSÁK ISTVÁN 
Este 


Este, ha éj szele 
száll a tavon, 
ülnek a békák 
hallgatagon. 


Nézik a Holdat az 
éj! csodát, 

tőle remélnek 
több vacsorát. 

KÁNTOR ZSUZSA 


A macskaszakértő 


Egyik nap délután csöngettek Tarpéterpálnál, a har- 
madik emeleten. Ajtót nyit, hát egy kis emberke nyomul 
be, rajta földig érő fekete köpeny, magas gallér, cilinder, 
Óriási motoros-szemüveg. 

— Jó napot — mondja furcsa fejhangon —, azért jöt- 
tem, hogy megvegyem a macskáját, 

— Nincs is macskám — mordul rá a zömök Tarpéter- 
pál barátságtalanul. 

— Dehogy nincs. A Háromlábú. Hallottam róla. Lát- 
tam is. Remek példány. Szibériai. Cármacska. Nemhogy 
cárnál szolgált az őse. CÁR volt az őse a macskák 
között. Én csak tudom. Macskaszakértő vagyok. Adja 
el nekem! Tudom, hogy itt lakik. 

Tarpéterpál úgy állt ott, akár a szikla: 

— Az lehet, hogy itt lakik —, hozzám szegődött. De 
attól még nem az enyém. Ide-oda csatangol, elmegy, 
visszajön. Szabad macska. Én is itt lakom, mégse vagyok 
az övé. Ő se adhat el engem. Én se őt. 

— Lári-fári — csóválja a fejét a Köpönyeges —, no 
csak ne vicceljen velem, nono, majd meggondolja, ha 
meghallja, hogy mit kínálok érte. Ezer pénzt kínálok: 
ehhez mit szól? 

Semmit se szólt. 

—Tízezret! — kiált erre furcsa fejhangján a Kö- 


pönyeges. Vehet érte annyi csokoládét, amennyit akar. 


úg 


— Utálom a csokoládét. 

— Vehet autót! 

— Minek? Van kerékpárom. Ahhoz nem kell benzin. 

— Elutazhat a Holdba! 

— Ott nincs levegő. 

— Vehet szkafandert! 

— Kényelmetlen. 

— Ej-ej — keveset ajánlottam? Kerüljön, amennyibe 
kerül! Értsünk szót: mennyiért adja el? 


Tarpéterpál támadóállásba helyezkedett, és az ajtóra 
mutatott : 


— Ott a kijárat, kéremszépen! 
A Köpönyeges magas gallérjába húzta a fejét, csak 
a cilindere látszott ki belőle : 


— Ennyire szereti a Háromlábút? 


STUIBER ZSUZSA raj 


— vörösödött el 


szeretek! 


—-Senkit se 
a zömök —, úgy is hívnak a házba" Tarpéterpál, aki sen- 
kitseszeret. Sen kit . Világos, kéremszépen? 

— Világos — mondta a Macskaszakértő —, a pénz 
nem érdekli, a macska nem a magáé, és nem is szereti. 
Na, akkor jól van, akkor fogom azt a macskát és elvi- 
szem. 

— Azt próbálja meg! 

— Miért ne próbálnám? 

— Kikaparja a szemét! 

— Vihetem, ha velem jön? 

Azzal beosont a szobába. Hamar jött is vissza, vono- 
gatta a vállát: 

— Nem jött velem, de meg sem karmolt: semmi ba- 
jom nem esett. Na látja! Szóljon neki, hogy velem jöhet, 


és én mindent megadok érte, amit kér. Gondolja meg! 

Óriás Rudi, az erőművész meg a mamája kint álltak 
épp a gangon, a rácsra könyököltek: vártak valakire. 
Csak annyit láttak, hogy egy furcsa emberke bő köpö- 
nyegben-cilinderben kipenderül a Tarpéterpál ajtaján 
—, mondhatni kire p ü I. De még visszakiált : 

— Nekem az a macska kell. És én meg szoktam sze- 
rezni, ami kell! 

Vagyis — ha másképp nem megy — ellopja majd. 

Járt itt valaki? — morgott magában a zömök — 
mondjuk, hogy senki se járt. De ha járt is — felejtsük el! 
Remélhetőleg nem etették meg ezt a macskát valamivel, 
remélhetőleg nem történt semmi baja. . . 

Odaáll elébe. Lehajol hozzá, belenéz a sárga szemébe. 
Lássuk csak, mi van itt! 

A szeme tiszta. Ha etették — ha nem. 

Nyugodt. Magabiztos. S mint aki azt mondja: sose 
izgulj, engem ne félts. És ha ettem is valamit — nyalo- 
gatja a szája szélét —, énrajtam nem fog, abban biztos 
lehetsz. 

Még közelébb hajol hozzá, már-már — megsimogatja. 
Aztán mégsem — visszafogja magát. Csak semmi bizal- 
maskodás. Nem természete. Se a macskának, se neki. 
Csak éppen ennyit mond gyöngéden : 

— No csak vigyázz magadra azért —, hallod? Nagyon 
vigyázz magadra, kérlekszépen Fülöp! 

Ezt nem hallhatja senki. Erről nem tudhat Óriás Rudi, 
se a mamája. Ezt el se hinné senki a házban. 
senkit sem 


Hogy Tarpéterpál, aki szeret —, 


nevet adott a Háromlábúnak! Ilyen szépet : 


Fülöp. 


Megpróbáltuk elérni a kilincset, 
és sokat nevettünk, 
mert sehogyan sem sikerült. 


Most arról mesélek, 
amikor a szőnyegóvodások és én 
kamillatündérekké változtunk. 
Az úgy volt, hogy 
sétálni indultunk a rétre, 
és készülődés közben 
költöttünk egy verset: 


— De hiszen van szárnyunk! — 
kaptam észbe, 
azzal — huss! — . 
kirepültünk a kulcslyukon. i 
Elsuhantunk 
a dadusnénik feje felett, § 
majd a házak, gyárak, 3 
tornyok felett, i 
még az anyák-apák munkahelyét 
is láttuk, : 
de ők nem láttak minket. ; 
Nem mutogattak az égre: 
s Ott repülnek az óvodás-tündérek!" 
senki semmit nem vett észre! 
Így jutottunk el 
a város szélére, 
ahol már édes virágillattal 
várt minket a szél: 
— Csakhogy megjöttetek, 
kamillatündérek! 
Végre kezdődhet 
a kamillaszüret! 


Rozmaring és majoránna, 
Ember fia, ember lánya 
Tündér legyen valahára! 
Legyen apró, ügyes szárnya, 
Virágszirom ruhácskája, 
Rozmaring és majoránna, 
Senki ne ismerjen rája! 


Még ki sem mondtuk az utolsó szót, 
máris olyan picinyek lettünk, 
mint a szárnyashangyák. 

Nem ijedtünk meg, 
inkább örültünk! 


A A réten 
dj elégedetten zümmögő, Addig dolgoztunk, 
18 virágportól sárga orrú míg dugig telt a tündérraktár. c 
K. méhek fogadtak bennünket. A raktár mellett 
Egy-egy kosarat nyomtak a kezünkbe: pici boltot nyitottunk. 
2 — Ebbe gyűjtsétek Az ajtaja fölött ú 
; a kamillavirágot! aranycsengő csilingel. E 
— Gyertek, gyertek! Ha valakinek véletlenül begyullad KAT 
§ bólogattak a kamillavirágok. a szeme, megfájdul a gyomra, kk 
: Nem kellett kétszer mondani: vagy csöpög az orra, 37 ARA 
délre mind leszedtük, a tündérboltban mindig kaphat kelát 
18 halmokba gyűjtöttük ebből a tündérszedte, méhzümmögte, Fő; 
: a virágfejeket. szélvigyázta, napcirógatta tündérteából. 
Pi De minket ne keressen a boltban, 
Akkor a méhek mert mi még aznap "a 
patyolatlepedőt költöttünk egy másik verset, . 
É terítettek a fűbe, s azzal hazavarázsoltuk magunkat: 7 
hogy arra szórjuk, SA 
za azon szárogassuk s Rozmaging és majoránna, 
JE az illatos teának valót. 38 Tündérlegény, tündérlányka 
9" . — Ragyogj napfény, : Legyen újra emberforma: ky 
A én majd kergetem a felhőt! Ta Nincsen szárnya, de van lába, : 
54. — sürgött-forgott a szél. € Nevető-szép szeme, szája, m- 
FOR : Anyja, apja hazavárja! § 
2 Amikor megszáradt a virág, 17 ET ali 
: apró zacskókba töltöttük az egészet. — : úv. 3 
§ 8 LA z 38 
§ 1 KDÖGRENTEV ILDI ezette 


Mi lennék a jelmezbálon?" 


Sok óvodában, iskolában, gyermekotthonban rendeztek jelmezbált az idei farsangon, így nem csoda, hogy felhívásunkra csaknem 
3000 gyerek rajzolta le magát elképzelt vagy elkészített jelmezében. Nagyon sok változatban rajzoltatok bohóc, boszorkány, pil. 
langó, huszár, űrhajós és királylány jelmezt, de láttunk remek új ötleteket is. Ilyen volt például az egyszerű és kifejező almafa vagy 
a fagylalt jelmez, amelyet utolsó képünkön mutatunk be. 

200 jutalmat osztott ki a Művelődési Minisztérium, az Országos Egészségnevelési Intézet és a szerkesztőség képviselőiből alakult 
bíráló bizottság. A jutalmazottak nevének felsorolására sajnos nincs elég helyünk, ezért inkább a legszebb rajzok közül mutatunk 


be néhányat. Gratulálunk! A jutalmakat postán küldjük el. 


Tatabánya 


za 1! 
2, MONA 


TTJA la A 


S N 
KÖRMENDI NOÉMI, 6 éves, Tatabánya SPECZIÁR PÉTER, 5 éves, 


REÖK CECÍLIA, 5 éves, 


Budapest. 


RÓZSAHEGYI KATALIN, 8 éves, 
ORAVECZ TIBI, 6 éves, Felsőpetény Miskolc 4 


BELLÉR ANDREA, 5 éves, Lőrinci 


BENKOVICS ANDREA, 5 éves, 
Salgótarján 


BELME DÓRA, 4 éves, Budapest 


Kertészversen 


Szervác, Pongrác, 
Bonifác. Amikor eze- 
ket a különös neveket 
olvassuk a naptárban, 
akkor várhatók az utolsó tavaszi fagyok. 
Ha elmúltak, nyomban vesd el a kokocella 
magjait! A kiválasztott napos területet 
1,5 m széles sávban kell felásni, a rögöket 
szétütni, aztán szépen elgereblyézni. 

A felásott sáv közepén, egymástól 1,5 m 
távolságra, 3-4 cm mélyre vess egy cso- 
móba — úgy mondják, fészekbe — 2-3 ma- 
got, takard be földdel és öntözd meg! Így 
az általunk küldött magból 3-5 fészek lesz. 
Az elvetett mag egy hét múlva kelni kezd! 


KÉT FELHÍVÁS 


Szeretsz festeni, rajzolni? Szoktál ver- 
set, mesét vagy történeteket Írni? Barká- 
csolsz? Küldd el legjobban sikerült alkotá- 
saidat (ha tárgyak, a fényképüket) az Ifjú- 
sági Lap- és Könyvkiadó Vállalat Könyv- 
szerkesztőségébe! Budapest, Pf. 38. 1531. 
A borítékra írd a nevedet, lakcímedet, 
életkorodat, és ezt a szót: 

GYEREKBOLYGÓ! 

IX. DEBRECENI GYERMEKRAJZ PÁ- 
LYÁZAT. Negyven éve született meg az 
európai béke, negyven éve szabadult fel 
hazánk is. Az évforduló alkalmából gyer- 
mekrajz pályázatot hirdet a DEBRECENI 
VÁROSI TANÁCS és a HAJDÚ-BIHAR 
MEGYEI TANÁCS MŰVELŐDÉSI OSZ- 
TÁLYA. Részt vehet minden 1971. január 1. 
után született gyerek, tetszés szerinti tár- 
gyű rajzzal. Egy pályázó legfeljebb 5 rajzot 
küldhet be; méretük nem lehet kisebb 
30 x 40 cm-nél. Beküldési határidő: 1985. 
május 31. Cím: Kölcsey Művelődési Köz- 
pont, Debrecen, Hunyadi u. 1—3. 4026 


nőt 
dö 


Köszöntő 


Ilyenkor nyár elején, minden évben van egy 
ünnep, amely nem névnap, nem születésnap, 
piros betűvel sem áll a naptárban, mégis meg- 
ünnepeljük. 

Ez az ünnep a pedagógusnap. Ilyenkor idézzük 
fel az óvó nénivel, tanító nénivel, tanító bácsi- 
val töltött sok órát, ilyenkor köszönjük meg 
a szeretetet, türelmet, figyelmet, amellyel meg- 
ajándékoztak bennünket, ilyenkor emlékezünk 
az okos és szép szavakra, amelyeket tőlük hal- 
lottunk először, és amelyeknek együtt örül- 
tünk. 

Köszöntsük nevelőinket virágcsokorral: 
rózsadalokkal! 


SOLTÉSZ ERZSÉBET 


STUIBER ZSUZSA rajza 


ÉN KIS KERTET KERTELTEM 


magyar népi gyermekjáték-dal 


FESSEEEE ESETE 


Énkis ker-tet ker-tel-tem, — ba-zsa-ró-zsát ül-tet- tem, 


szél, szél, — fuj-do-gál-ja, e-ső, e-ső ve-re-ge-ti, hul 
KINYÍLT A RÓZSA 
magyar népdal 
ESET te 4 15 FI 


1. Ki - nyilt a ró - zsa, Haj - lik az á - ga, 
2.Sza - kítsdle Bor - ka, Kösd bok-ré - tá - ba, 


Nincsen a -ki — te-sza-kajt-sa, csak úgy her-vad raj - ta, 
Hadd tűz-ze a  Győ-ri Gyurka csár-dás ka-lap-já - ra. 


A PÜNKÖSDI RÓZSA 


magyar népdal 


Wep2 Fdts J TF Fó 


A pün-kös-di ró - zsa ki-haj-lottaz út - ra, 
SEEEsEEEEA:; 
Én é- de-sem, én ked-ve-sem szakíts e-gyet ró - la! 


LÁTTÁL-E MÁR VALAHA? 


d magyar népdal 
SZESZES ES SES EE 


Lát-tál- e: már va-la-ha 


csipke - bo-kor- ró  - zsát? 


BTI HIT I Ea] 


Csipke - bo-kor - ró-zsa közt két szál ma-jo - ran 


Tr GYÁRFÁS ENDRE 


Sűrű erdő, sötét lombok, 
orgona- és málnabokrok. . . 
Köztük kergetőzni pompás. 
117" — Van nevetés, van visongás! 
"A. Berci rikkant: — Gyerekek, 
t / fogócskáztunk eleget. 
1 Bújócskázzunk! Fussatok! 

11 Huszonötig számolok. 

Jó, jó, mondanotok sem kell: 

ti csalás nélkül, behunyt szemmel. 


(ey ES [1 
kN NTLT ében és; L JR HA PV 


Számol. . . aztán nekiered, 
keresi a testvéreket. 
Bekukkant a sombokorba, 
hátha oda bújt el Borka. 

Még a fára is felsandít: 

ott találja talán Marcit? 
Elballag a farakásig . . . 

— Hol az egyik? Hol a másik? 


Éppen arra őgyeleg 
a bozontos Borz gyerek. 
— Eláruljam, kedves Berci, 
hol sikerül rájuk lelni? 
— Igen! Nem, nem! Megálljunk csak! 
EI ne rontsd a játékunkat! 
Menj el szépen! 
— Dehogy megyek. 
Itt a helyem közöttetek! 
— Nélküled is jól megvagyunk. 
Köss talpadra útilaput! 
A bozontos Borz csak kacag: 
— ltt van Bori, a birs alatt. 
Tányértalpú öcséd pedig 
tölgy odvából leselkedik. 


Marci, Borka előcammog. 
— Nem ér így a nevünk, hallod? 
— Borzasztóan rossz voltál, Borz. 
Ha utálunk, ne csodálkozz. 


st 7 ég 


Megszólal a kis Borz halkan: 
— Én csak azért árulkodtam, 
mert ti engem nem hívtatok, 
nélkülem bújócskáztatok. 


A a 
. bet 
1". 


bd dá sás 


Egy darabig még morognak. . . 
Enyhül mérge a bocsoknak. 

he — Jól van, bújócskázhatsz velünk. 
Nem lehet a harag örök. 

Te hunysz, mi meg szemet hunyunk 
e kis , félreértés" fölött. 


, Melyek a nyári hónapok? 
Írd be a naptárba a nevüket, 
és rajzolj róluk is! 


Mi jut eszedbe a tavaszról ? 
Rajzold be a naptárba! 


ZSVAVI 


Peti kora tavasztól figyelte a virágok nyílását és 
a gyümölcsök érését. Készített egy virágnaptárt. 


RÁKOSY ANIKÓ rajzai 


Olvass a naptárról! Mikor nyílik a legkevesebb virág? 
Mit gondolsz, mikor érik a legtöbb gyümölcs? Miért? 


Készíts a virágnaptárhoz hasonlóan gyümölcsnaptárt ! 


Küldd el munkádat Dörmögőnek! 
5. TK. 


Ezek a gyerekek messzi tájakról érkeztek 


hozzánk, vidám találkozóra. Játszottak együtt, 
örültek egymásnak, de most már indulnának 
haza. Tudod-e, ki honnan érkezett? Ki hová 
térjen vissza? 

Rajzold le azt az öt különféle dolgot, amely- 
ről ráismertél az otthonukra! Küldd el rajzodat 
Dörmögőnek! 


MADÁR ESZTER rajzai É" 

TÉNAGY SÁNDOR 


A barátkozó 


A világ legkedélyesebb madara talán a sere- 
gély. Az elsők között érkezik meg a hosszú 
vándorútról, s ha kora tavasszal vidám csárogást 
hallanak az emberek, csak annyit mondanak: 


— Na, megjöttek a seregélyek . . . 


Ez az egyszerű, megbocsátó kijelentés örö- 
met is, némi rosszallást is kifejez. Sokan nem 
kedvelik a seregélyt, különösen a cseresznyések 
és a szőlőskertek gazdái bosszankodnak, ha na- 
gyobb csapatokban jelentkeznek a hívatlan ven- 
dégek. 


Való igaz, a seregélyek szívesen csipegetnek 
a piruló cseresznyéből, s ha nem ügyel a gazda, 
bizony a kelleténél nagyobb részesedést kíván- 
nak maguknak a termésből. Rovarpusztításuk- 
kal azonban bőségesen kárpótolják a lopott cse- 
megéért. 

A seregély a rosszallás ellenére is szívesen 
keresi az emberek társaságát. Barátkozó ma- 
dár. Ha fogságba kerül, nem sokáig szomorko- 
dik. Hamar megszokja új otthonát, úgy jár-kel 
a házban, mintha ott született volna. Csacsog, 
mókázik, tréfálkozik. Néha merész és tolakodó, 
máskor ostobának tetteti magát, de azért sem- 
mi sem kerüli el a figyelmét. Reggel megkocog- 
tatja az ajtódeszkát: jelzi, hogy éhes. Kitűnő 
utánzó. Miákol, mint a macska, kotkodácsol, 
mint a tyúk. Még a rádió szünetjelét is megta- 
nulja, a ház népe pedig csodálkozik: vajon ki 


F. GYŐRFFY ANNA rajzai 


ATISEZATTA 


kapcsolta be a rádiót? Mindezt egy barátomtól 
tudom, akinek volt egyszer egy szelíd seregélye 
és sokat mesélt róla. 

Hát ilyen kedélyes madár a seregély. 


löji be hozzám... 
Magyar népköltés 


Jöjj be hozzám, szép madárka, 
nem zárlak én kalitkába; 
mikor akarsz, elröpülhetsz, 
ha kedved lesz, visszajöhetsz. 


EMLÉKEZTETŐ 
szülőknek, nagyszülőknek 


Folyóiratunk — oldalszá- 
mozásának alapszíne (a 
dominóké) mindig azt 
mutatja, hogy milyen 
korú gyermekeknek 
ajánljuk frásainkat. 

O Piros alapszín: 3—4 éve- 
seknek; 

0 kék alapszín: 5—6 éve- 
seknek; 

O sárga alapszín: első osz- 
tályosoknak; 

O fehér alap: mindenkinek. 


A szerkesztőség 
belső munkatársai: 
Kun Magda olvásószerkesztő, 


Kovács Endre képszerkesztő, 
Madár Eszter levelező. 

LENDVAI ILONA 


d zenélő szarvas 


— De szépen fütyül a szarvas! : 
Gyere velem, nyuszi, hallgasd! — Szarvas fütyül? Hisz ez csoda! 


Lopakodjunk csendben oda! 


— Boldogságos répalevél! 
Lehet, hogy az agancs zenél ? 


— Nem agancstól zeng a határ, 
ül rajthárom dalos madár! 


, EZ A MELLÉKLET, 
, EMELD KI 
, ALAPBÓL! 


Harmonikás bohóc 


2. ábra 


HARMONIKÁS BOHÓC 


Vágd körül a következő oldalon látható színes formákat: a fejet és 
a csíkokat a vastag, fekete vonalakon! Fektesd magad elé a bohóc kezét! 
A két mintás csík lesz a lába; ragaszd a kézhez, úgy, ahogy első rajzun- 
kon látod! 

Kend be ragasztóval a csíkos nyakkendő hátoldalát, és nyomd a he- 
lyére, a második rajz szerint! 

Hajtogass harmonikát a rózsaszínű csíkból! Kend be ragasztóval a te- 
nyér belső oldalát, és add a bohóc kezébe a harmonikát (harmadik 
ábra)! 

Végül a piros csíkból hajts henger formát, és ragaszd a fej közepén 
látható, pöttyözött részhez (negyedik ábra)! 


Tervezte és rajzolta MADÁR ESZTER 


